Lettonia 60-aastasel asutamise juubelil osutas Fraternitas Estica Lettoniale kõige suurema sõpruse ja täheipanu tunnustuse, mis üldse võimalik ja milline meie korporatsioonide elus on täiesti eraldi seisev nähe: ta annetas Lettoniale oma sini-rohelis-valge lipu. Sellest päevast peale, pühalikult säilitatuna ja lugupeetuna, seisab Fraternitas Estica lipp, tihedalt liibudes Lettonia rohelis-sini-kuld värvidega,  Lettonia vapi kõrval, ja iga lettoonus, vaadeldes oma korporatsiooni pühamaid märke, näeb seal tihedas ühenduses tõusvat ka Fraternitas Estica kõige kõrgemat sümbolit.